พอดีว่าเดือนนี้ได้ป็นประจำเดือนไปแล้วในวันที่8 ตุลา แล้วว่าจะกินยาคุมแบบแผงเเต่ไม่ได้กินเลยจะรอประจำเดือนรอบหน้าเเต่ประจำเดือนดันมาวันที่20 ตุลาเป็นรอบที่2ของเดือน จะสามารถเริ่มกินยาคุมได้หรือไม่คะหรือจะต้องรอประจำเดือนมาใหม่ในเดือนหน้าคะ
สวัสดีค่ะ หากประจำเดือนมาวันที่ 8 ต.ค. แล้วมาอีกครั้งวันที่ 20 ต.ค. เท่ากับมีระยะห่างแค่ 12 วัน ถือว่าเป็นประจำเดือนที่ผิดปกติ แนะนำควรหาสาเหตุ ก่อนที่จะเริ่มทานยาคุมกำเนิดค่ะซึ่งหากที่ผ่านมา เคยมีเพศสัมพันธ์ แนะนำควรลองตรวจหาการตั้งครรภ์ดูก่อน หากตรวจไม่พบ และเลือดออกนานเกิน 2 วัน ก็ควรไปพบสูติ-นรีแพทย์เพื่อหาสาเหตุ เช่น การผลิตฮอร์โมนของรังไข่ผิดปกติ มีมดลูกอักเสบ มีเนื้องอกมดลูก เยื่อบุโพรงมดลูกเจริญผิดที่ มะเร็งปากมดลูก เป็นต้นแต่หากเลือดออกเพียง 1 วันแล้วหายไป ก็อาจเป็นเลือดออกช่วงไข่ตกได้ ซึ่งในกรณีนี้ หากหากจะเริ่มทานยาคุมกำเนิด ก็สามารถเริ่มทานได้เลยค่ะ โดยในช่วง 7 วันแรกที่ทานยา ก็ควรงดการมีเพศสัมพันธ์ไปก่อน เพื่อรอให้ยาได้เริ่มออกฤทธิ์ก่อนค่ะ